Тродневним дружењем у граду и на планини Јастребац, настављена је традиција дружења учесника кампа „САБОР 2016", одржаног средином јула у Апатину.

Градски одбор „Патриотског фронта" из Крушевца, преузео је ову активност пре неколико година, а ове је окупио око 30 младих и њихових инструктора из Србије и Русије.

Циљ окупљања је био свестран, од упознавања гостију са традицијом и културом Расинског округа, обиласка културно-историјских споменика, до спортских активности.

Чињеница, да централни „САБОР 2016" сваке године окупи већи број учесника из slobodisteиностранства, као и да део младих са ових простора, због превеликог занимања и унапред одређених квота, није у могућности боравити у Бањи Јунаковић, потакла је организатора, да сличне сусрете одржи на простору Крушевца.

Средства за реализацију пројекта, обезбедио је сам одбор, а поменути садржаји опоравдали су идеју. Наиме, првог дана сви учесници организовано су обишли део споменика у самом граду и околини. Споменик погинулим Црвеноармејцима, црква Лазарица, споменик Косовским јунацима, као и одавање почасти 05.08. погинулима и расељенима из бивше РСК у Храму покрова пресвете Богородице, су само део виђеног и реализованог.

Другог дана организовано је дружење и ручак у природи на планини Јастребац.

Уприличено је и низ извиђачких дисциплина, формирање бивака, упознавање младих са карактеристикама планиских река, екологијом , обука у верању и везивању чворова.

У вечерњим часовима посредством локалног алпинистичког клуба, у граду је организовано пењање на вештачку стену.

Трећи дан је одржана радионица на тему едукације младих у летњим школама у природи и направљени, нови планови за следећу календарску годину.

Намера Градског одбора „ПФ" је да у наредном периоду, анимира још неколико удружења и организација, као и локалне структуре унутар институција, како би се овај пројекат квалитетније реализовао и организовао више дана, а садржај активности обогатио.

Иначе, ове године, поред присутних младих из Крушевца и околине, у раду су учествовали и председник Главног одбора „Патриотског фронта", као и представници ОО „ПФ" Бачка Паланка, уз госте из Русије.













